**Ю́рый Лукашэ́віч** (нар. 13 красавіка 1998) — грамадскі і дзяржаўны дзеяч Беларусі. Член і намеснік старшыні партыі БНФ. З 15 жніўня 2015 года выконваў абавязкі кіраўніка моладзі БНФ. На з’ездзе моладзі БНФ 9 кастрычніка 2016 года Юрый Лукашэвіч быў абраны кіраўніком «Моладзі БНФ».

Дзяцінства. Вучоба
------------------

Нарадзіўся 13 красавіка 1998 года. Вырас у Беларусі. Вясной 2017 года быў адлічаны з БДУ, дзе вучыўся на гістарычным факультэце.

> 
> 
> – Лукашэвіч лічыць, што прычынай адлічэння стаў яго ўдзел у акцыі па абароне Курапатаў. Яму вынеслі дзве вымовы, на падставе якіх потым адлічылі з БДУ.
> 
> 
> — Намесніку старшыні Партыі БНФ Лукашэвічу забаранілі выезд з Беларусі
> 
>

Грамадскае жыццё
----------------

Да прызначэння на новую пасаду з’ездзіў у Віцебск і прысутнічаў на сходзе гарадской рады партыі БНФ. З 2017 года займае пасаду намесніка старшыні БНФ.

### Дзейнасць

Прымаў удзел у абароне Курапатаў. За той удзел быў пакараны арыштам на 15 сутак. 8 мая 2017 года моладзь БНФ і Юрый Лукашэвіч і жыхары Мінска ўсклалі кветкі на магілу Васіля Быкава. Юрый Лукашэвіч пра В. Быкава сказаў:

> 
> 
> — Гэта не толькі франтавік, літаратар, але, што вельмі важна для нас, адзін з заснавальнікаў БНФ. І вельмі важна аддаваць даніну памяці гэтаму вялікаму чалавеку. Але сённяшняй акцыяй мы не толькі аддалі даніну памяці яму, але і ўсім загінулым у Другой сусветнай вайне.
> 
> 
> — Моладзь БНФ усклала кветкі да магілы Васіля Быкава
> 
> 

У пачатку 2017 года спрабаваў заснаваць грамадскае аб’яднанне пад назвай «Моладзь Адраджэння», але адмовілі ў рэгістрацыі. У жніўні 2017 года Юрый Лукашэвіч удзельнічаў у зборы подпісаў для ўдзелу ў выбарах у мясцовы савет дэпутатаў у горадзе Барысаў. Сваю дзейнасць Юрый Лукашэвіч на пасадзе кіраўніка моладзі БНФ ацаніў станоўча.

Зноскі
------

1. ↑  Намеснік старшыні Партыі БНФ Вадзім Саранчукоў **(нявызн.)**(недаступная спасылка). Архівавана з першакрыніцы 19 ліпеня 2018. Праверана 27 верасня 2018.
2. ↑  Валерый Саўко (10 кастрычніка 2016). "У «Моладзі БНФ» новы старшыня". Беларуская рэдакцыя Польскага Радыё. Праверана 22 верасня 2018.
3. ↑  "Лідар «Моладзі БНФ» падаў у суд на БДУ, а «усплыла» незапланаваная адседка". Радыё «Свабода». 30 чэрвеня 2017. Праверана 22 верасня 2018. `{{cite news}}`: Невядомы параметр `|аўтар=` ігнараваны (даведка)
4. ↑  Артыкул на сайце Радыё Свабода
5. ↑  У Віцебску прайшоў пазачарговы выбарны сход партыі БНФ. У якасці гасцей на сходзе ў Віцебску прысутнічалі кіраўнік партыі Аляксей Янукевіч, старшыня палітычнай арганізацыі «Моладзь БНФ» Юрый Лукашэвіч, а таксама прэтэндэнты на пасаду кіраўніка партыі Ігар Лялькоў і Вольга Дамаскіна
6. ↑  "15 сутак арышту для Юрыя Лукашэвіча застаюцца ў сіле". Праваабарончы цэнтр «Вясна». 26 ліпеня 2017. Архівавана з арыгінала 26 ліпеня 2017. Праверана 22 верасня 2018.
7. ↑  Моладзь БНФ усклала кветкі да магілы Васіля Быкава
8. ↑  «Моладзі Адраджэння» адмовілі ў рэгістрацыі **(нявызн.)**(недаступная спасылка). Архівавана з першакрыніцы 15 мая 2017. Праверана 27 верасня 2018.
9. ↑  БелаПАН (1 верасня 2017). "«Моладзь БНФ» плануе выставіць 50 кандыдатаў на мясцовых выбарах". Радыё «Рацыя». Праверана 22 верасня 2018.
10. ↑  Юрась Лукашэвіч: Моладзь БНФ аднавілі з нуля(недаступная спасылка)